Хра злоу ахҭысқәа: Занҭариа Украинатәи ахҭысқәеи Мраҭашәара атәылақәа рсанкциақәеи ртәы
Украина адемилитаризациеи аденацификациеи рзы иҷыдоу арратә операциа Урыстәыла ианымҩаԥнаго аҳәаанырцәтәи аҳәынҭқаррақәа рхымҩаԥгашьазы арадио Sputnik аефир аҟны игәаанагара иҳәеит апублицист, ауаажәларратә усзуҩы Владимир Занҭариа.
Иахьа адунеи аҟны аполитикатә ҭагылазаашьа агәҭынчымра узцәырнамгар залшом. Урыстәыла Украина имҩаԥнаго арратә аоперациа ҷыда инадҳәаланы адунеитә шьақәгылашьа аҽаԥсахит уҳәар ауеит. Мраҭашәаратәи атәылақәа, Еиду Америкатәи аштатқәа хырхарҭарацәала Урыстәыла иадҟарҵало асанкциақәа рыҽдырҭбаауеит. Аекономика аусхк знапы алаку инаркны акультура ахаҭарнакцәа рҟынӡа аҭагылазаашьа уадаҩ рзаԥҵоуп.
"Урыстәыла Украина имҩаԥнаго аоперациа ҷыда иахҟьаны ашьакаҭәара ӷәӷәа ҟаларц аӡәгьы иҭахым. Аҭынч ԥсҭазаара акыр иаԥсоуп, уи закәу ҳара иаҳбахьеит, аха ара рыцҳарас иҟалаз 13 нызқьҩык инареиҳаны Донбасс ареспубликақәа рҟны аҭынч уааԥсыра ҭахеит аашықәса рыла. Ари адунеи жәларбжьаратәи еиҿкаарақәа ирымбошәа иҟарҵон. Ари иаҳанаҳәоит адунеи аполитикатә азинхьчаратә система ҩ-знеишьак рыла ишеибарку, мамзар аашықәса аҩнқәа рыҵаҟа ишыҵатәаз ахәыҷқәа ирызҳаит, убри рымбеит, арахь амилаҭеилыхыҩцәа иҟарҵо иадгылоит. Абри аилкаара цәгьоуп, адгьыл аҟны ауаа хкы-хкыла реилыхра иашаӡам. Урыстәыла ахада акыр ичҳаит, аашықәса дыԥшын, адипломатиа, аамсҭашәара, хаала, мчыла иҳәеит, аха украинатәи аиҿкаарақәа ирыдгыланы ирулак аславиан жәлар жьрацәарала еизааигәаз еичдырчеит. Ари еицәоу аполитика ыҟаӡам", - иҳәеит Занҭариа.
Аицәажәара иаҳа инарҭбааны ишәаҳар шәылшоит аудиофаил аҟны.